Diari Oficial de la Generalitat Valenciana


Sumari del DOGV 3985, del 24-04-2001 (2001/3433)

RESOLUCIÓ de 5 d'abril de 2001, de la Subsecretaria del Secretariat del Govern i Relacions amb les Corts, de la Presidència de la Generalitat, per la qual es disposa la publicació de l'acord d'actualització per a l'any 2000 del conveni signat el 31 de juliol de 1997 entre la Conselleria de Sanitat de la Generalitat Valenciana i la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial, per a la prestació en zones rurals de determinats serveis sanitaris als mutualistes i altres beneficiaris adscrits a entitats d'assegurança d'assistència concertada amb les mutualitats esmentades.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3985

Data del DOGV
:   24-04-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/3433


Data del document
:   05-04-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * mutualitat social

RESOLUCIÓ de 5 d'abril de 2001, de la Subsecretaria del Secretariat del Govern i Relacions amb les Corts, de la Presidència de la Generalitat, per la qual es disposa la publicació de l'acord d'actualització per a l'any 2000 del conveni signat el 31 de juliol de 1997 entre la Conselleria de Sanitat de la Generalitat Valenciana i la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial, per a la prestació en zones rurals de determinats serveis sanitaris als mutualistes i altres beneficiaris adscrits a entitats d'assegurança d'assistència concertada amb les mutualitats esmentades. [2001/Q3433]
  
Subscrit, després de la tramitació prèvia reglamentària, entre la Conselleria de Sanitat de la Generalitat Valenciana, la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial, el 5 de setembre de 2000, un acord d'actualització per a l'any 2000 del conveni signat el 31 de juliol de 1997 entre la Conselleria de Sanitat de la Generalitat Valenciana i la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial, per a la prestació en zones rurals de determinats serveis sanitaris als mutualistes i altres beneficiaris adscrits a entitats d'assegurança d'assistència concertada amb les mutualitats esmentades, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0100/2001, i que figura com a annex d'aquesta resolució.
  
València, 5 d'abril de 2001.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Acord d'actualització per a l'any 2000 del conveni signat el 31 de juliol de 1997 entre la Conselleria de Sanitat de la Generalitat Valenciana i la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial, per a la prestació en zones rurals de determinats serveis sanitaris als mutualistes i altres beneficiaris adscrits a entitats d'assegurança d'assistència concertada amb les mutualitats esmentades
  
València, 5 de setembre del 2000
  
Reunits els sotasignats del conveni esmentat i a l'empara del que estableixen les clàusules segona, cinquena, huitena i novena, acorden:
  
Primer
  
Actualitzar, amb efecte de l'1 de febrer d'enguany, els annexos I, II i III del conveni a què es fa referència, annexos que a partir de la data esmentada són els que, segellats per la Generalitat Valenciana, figuren units a aquests documents i en la portada dels quals diu «annexos I, II i III, 1 de febrer del 2000», i que modifiquen la relació de municipis citada en la clàusula segona, així com les persones adscrites a cada mutualitat i entitat asseguradora i els preus que s'indiquen en la clàusula cinquena original. Aquests preus passen a ser, per a l'any 2000, els de 1.080 pessetes per persona i mes que, com a titular o beneficiari, estiga afiliada a les mutualitats i residisca en els municipis recollits en l'annex I, i de 93 pessetes per persona i mes que, com a titular o beneficiari, estiga afiliada a les mutualitats i residisca en localitats de menys de 20.000 habitants no incloses en els llistats de l'annex I.
  
Segon
  
Les regularitzacions econòmiques derivades de les actualitzacions dels annexos I, II i III del conveni, esmentades en el punt primer d'aquest document, seran efectuades en un pagament únic per les mutualitats corresponents, en un termini no superior als dos mesos des de la signatura del present acord.
  
Tercer
  
Els sotasignats es comprometen a informar adequadament els seus representats de l'acord assolit, per tal de facilitar-ne l'aplicació.
  
Com a mostra de conformitat, signen a continuació el present document, en tants exemplars com parts hi intervenen, el representant de la Conselleria de Sanitat de la Generalitat Valenciana i de cada una de les mutualitats.
  
El conseller de Sanitat: Serafín Castellano Gómez
  
El director general de Muface: José María García Oyaregui
  
El director general de l'ISFAS, p. s. el secretari general: Esteban Rodríguez Viciana